Nr. C 310/14 De Europæiske Fællesskabers Tidende 30. 11. 81 
Udtalelse om perspektiverne for landbruget i Fransk Guyana og på De franske Antiller inden 
for EF 
A. UDTALELSENS JURIDISKE GRUNDLAG 
Under henvisning til sin udtalelse af 20. november 1980 om forslag til Rådets direktiv om ud­
vikling af landbruget i de franske oversøiske departementer og under henvisning til art. 20, 
stk. 3, i sin forretningsorden har Udvalget afgivet en tillægsudtalelse om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 190. plenarforsamling, afholdt i Bruxelles 
den 23. og 24. september 1981, sin supplerende udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til art. 20, stk. 3, i sin forretningsorden, 
under henvisning til sin udtalelse af 20. november 1980 
om forslag til Rådets direktiv om udvikling af landbruget 
i de franske oversøiske departementer (1), 
under henvisning til beslutning truffet af dets præsidium 
den 30. juni 1981 om at pålægge Landbrugsafdelingen at 
udarbejde en supplerende udtalelse om »Perspektiverne 
for landbruget i Fransk Guyana og på De franske Antiller 
indenfor EF«, 
under henvisning til udtalelse vedtaget af Landbrugsafde­
lingen på mødet den 16. juli 1981, 
under henvisning til beretning aflagt af ordføreren, Mi­
chel de Grave, og 
under henvisning til forhandlingerne på den 190. plenar­
forsamling den 23. og 24. september 1981, mødet den 
23. september 1981 — 
enstemmigt 
VEDTAGET FØLGENDE UDTALELSE: 
1. De særlige træk ved udviklingen i de tre oversøiske 
departementer 
De tre franske oversøiske departementer, som behandles 
i denne udtalelse, frembyder — ligesom iøvrigt de to andre 
departementer (Reunion og St. Pierre et Miquelon) eller 
ligesom andre fjerne dele af Fællesskabets områder 
(Grønland) — særlige træk med hensyn til klima (og såle­
des med hensyn til landbrugsproduktionen), med hensyn 
C) EFT nr. C 348 af 31. 12. 1980, s. 7. til befolkningsudvikling, økonomisk udvikling og til 
transportstruktur. Disse særtræk er ofte ensbetydende 
med handicap, men kan også betyde interessante mulig­
heder for Fællesskabet som helhed, forudsat at disse 
fjerntliggende regioner ikke bliver overset. 
1.1. Den økonomiske og sociale situation i de over­
søiske departementer 
De tre oversøiske departementer frembyder en række 
specielle fælles træk med hensyn til den økonomiske og 
sociale udvikling: 
— de har få ressourcer i undergrunden bortset måske 
fra Guyana, hvor en oversigt over mineralforekom­
ster er under udarbejdelse. Dette gør det så meget 
desto mere nødvendigt at udnytte de øvrige ressour­
cer, som kan findes i landbruget, skovbruget, fiske­
riet og i de nye energikilder samt generelt set i alle de 
fremtidsbetonede sektorer; 
— de udgør ekstremt små økonomiske enheder. Dette 
særkende gør det endnu mere vanskeligt at skabe 
industri på disse øer og understreger de små og mel­
lemstore virksomheders særlige ansvar for den øko­
nomiske udvikling. 
De tre departementer nyder godt af en relativ velstand 
inden for en generelt lidet udviklet omverden: i 1977 steg 
bruttonationalindkomsten pr. indbygger til 15 000 ffr. på 
De franske Antiller sammenlignet med et gennemsnit på 
5 000 ffr. i resten af det vestindiske område, og sammen­
lignet med 40 000 ffr. i det egentlige Frankrig. Man fin­
der i disse departementer en social ordning, som hører 
hjemme i et industriland, og som giver sig udtryk i 
lønninger temmelig nær det europæiske niveau og sociale 
bistandsydelser, som er ved at nærme sig ydelserne i 
Frankrig. Disse departementer nyder endelig også fordel 
af store offentlige overførsler. 
Guyana, som er tyndt befolket og dækket med skov på 
95 % af arealet, som endnu er lidt udnyttet, råder over en 
30. 11. 81 De Europæiske Fællesskabers Tidende Nr. C 310/15 
kontinentalsokkel, som er rig på skaldyr og fisk. Landet 
modtager ligeledes betydelige offentlige overførsler, som 
er steget på grund af virksomheden i det nationale rum­
forskningscenter i Kourou-basen og gennem en påbegyndt 
landbrugsudvikling. Industrivirksomhed af større om­
fang findes ikke. 
De seneste års økonomiske situation er blevet kraftigt 
påvirket af de ødelæggende cykloners passage hen over 
Antillerne. Befolkningen er blevet dybt mærket deraf, og 
de offentlige myndigheder har med Fællesskabets hjælp 
måtte indsætte betydelige finansmidler til reparation af 
skader og genoprettelse af produktionsapparatet. (»Da­
vid« og »Frederik« mellem den 28. august og den 3. sep­
tember 1979. »Allen« den 3. og 4. august 1980 over 
Antillerne.) 
Følgende forhold præger den økonomiske situation: 
— et meget højt arbejdsløshedsniveau, 
— en fordeling af bruttonationalindkomsten og af 
beskæftigelsen som vidner om en erhvervsstruktur, 
hvor servicefagene vejer tungere end de øvrige sekto­
rer, 
— utilstrækkelig spredning af erhvervsaktiviteten, som 
gør økonomien nådesløst afhængig af konjunktur­
skift i en eller to sektorer; 
— et meget negativt resultat på handelsbalancen. 
Et af de dominerende træk ved økonomien i de over­
søiske departementer ligger i afhængigheden af de mar-
kedsbetonede sektorer (byggeri, offentlig arbejder, han­
delen, tjenesteydelser) af de ikke-markedsbetonede sek­
torer (navnlig den offentlige sektor). Blandt de ikke-mar­
kedsbetonede sektorer spiller staten en afgørende rolle 
gennem den økonomiske indvirkning af de beslutninger 
den må træffe (lønudbetalinger, overførsler, investe­
ringer, prispolitik . . .). 
Landbruget, som er den traditionelle basis for økono­
mien i de oversøiske departementer, har oplevet, at dens 
eksport har nået den øverste grænse for sukkerets, rom­
mens og bananernes vedkommende. Med de iværksatte 
udviklingsplaner har der vist sig begyndervanskeligheder 
på Antillerne, mens man i Guyana kan se begyndelsen til 
en igangsættelse af udviklingsprocessen inden for land­
bruget og skovbruget. Landbruget repræsenterer 9,1% 
af bruttonationalindkomsten, men 21—22% af akti­
verne, hvilket vidner om et betydeligt efterslæb i 
indtægtsniveauet i sammenhæng med allerede moget 
lavt regionalt niveau. 
De industrielle aktiviteter, som var grundlaget for de of­
fentlige myndigheders bestræbelser for at skabe arbejds­
pladser, har kun ydet et begrænset bidrag til af­
hjælpningen af arbejdsløsheden; inden for landbruget og 
fødevareindustrien har den modernisering af de vigtigste 
sektorer, som finder sted navnlig inden for sukker- og 
romindustrien, ovenikøbet givet sig udslag i afskedigel­
ser. 
Udviklingen af turismen på Antillerne har især medført 
en bedre udnyttelse af den eksisterende hotelkapacitet og 
— i mindre omfang — ved skabelsen af nye faciliteter. 1.2. Det vigtigste problem: Beskæftigelsen 
Dette, at der ikke opstår tilstrækkelige nye arbejdsplad­
ser og aktiviteter på stedet, har i de oversøiske departe­
menter ført til en stigning i arbejdsløsheden og i udvan­
dringen. 
Således er der trods en tre-dobling af investeringerne i 
industrier i de oversøiske departementer fra 1975 til 
1980 kun skabt mellem 500 og 1 000 nye arbejdspladser 
pr. år, hvilket tal skal sammenholdes med de 3 500 ar­
bejdspladser, som hvert år er forsvundet i landbruget, og 
med tallet 3 500 for unge mennesker som hvert år melder 
sig på arbejdsmarkedet. Arbejdsløshedsprocenten på 
Antillerne ligger mellem 20 og 25. 
Hvilken udvikling der end kan forventes inden for land­
bruget, industrien, håndværkene og turismen, vil skabel­
sen af nye arbejdspladser inden for disse sektorer sta­
digvæk ikke stå i noget rimeligt forhold til behovene, 
således at den omfattende udvandring blandt ungdom­
men mod moderlandet Frankrig må forventes at fort­
sætte. 
Denne udvandring giver anledning til en række ømtåle­
lige problemer: beskæftigelsessituationen i Frankrig, 
umuligheden for migranterne i at vende tilbage til deres 
hjemdepartementer osv. 
2. Forslag til den økonomiske udvikling af de over­
søiske departementer, navnlig på landbrugsområdet 
Efter Udvalgets opfattelse må alt sættes i værk for at 
fremskynde udviklingen af de oversøiske departementer 
og for at sikre stabile beskæftigelsesudsigter for befolk­
ningen. 
På denne baggrund må stimuleringen af erhvervsaktivite­
ten videreføres og intensiveres. Inden for traktaternes og 
den afledte EF-rets rammer må Fællesskabet i samar­
bejde med de lokale myndigheder derfor lægge ganske 
særlig vægt på opfyldelsen af disse målsætninger, og 
dette særligt, når det gælder regionalpolitikken, land­
brugspolitikken og socialpolitikken samt handelspolitik­
ken. 
Udvalget er opmærksom på, at de store problemer, som 
disse tre departementer er konfronteret med, nemlig den 
høje ledighed og den forsinkede udvikling, ikke kan løses 
gennem en udvikling af landbrugssektoren alene. 
Den svulstagtige vækst i servicesektoren (navnlig offent­
lig tjeneste og importhandel) bør kompenseres gennem 
en udvikling af industri- og håndværksproduktionen. 
Hvis det haster med selvforsyning med en række land­
brugsprodukter (kød, levnedsmidler), er det ikke mindre 
vigtigt, at der skabes og udvikles økonomiske aktiviteter 
i alle led af produktionsprocessen for så vidt angår den 
vegetabilske produktion, kvægavl, fiskeri, akvakultur og 
skovbrug. For blot at illustrere problemerne ved et enkelt 
eksempel skal nævnes, at saft af tropiske frugter importe-
Nr. C 310/16 De Europæiske Fællesskabers Tidende 30. 11. 81 
res fra Venezuela, fordi der ikke er opbygget nogen 
forædlingsproduktion på stedet. 
Udvalget lægger særlig vægt på realiseringen af følgende 
målsætninger: 
2.1. Fremskyndelse af finansieringen af de for en udvik­
ling af produktionen nødvendige infrastruktur­
investeringer 
Fællesskabets finansieringsplan (EUGFL — Udviklings­
sektionen) til fordel for de oversøiske departementer, jf. 
ovenfor, skulle gøre det muligt at lindre disse departe­
menters naturlige handicaps og at tilvejebringe en spred­
ning i deres produktion. 
Der må tages mere højde for interaktionen mellem ud­
viklingsforløbene i de tre departementer. I denne for­
bindelse må der sikres balance og samordning mellem 
udviklingsplanerne i de tre departementer. 
For i større omfang at tage højde for regionens behov må 
der anvendes en helhedspolitik, således som det allerede 
er tilfældet i andre EF-regioner (Lozére, Sydøst-Belgien, 
De vestlige skotske Øer); dette blev allerede foreslået af 
udvalget i dets udtalelse af 24. oktober 1979 (a). 
På længere sigt må der stræbes mod, at den finansielle 
bistand samles i én pulje. Visse sektororienterede aktio­
ner har haft den fordel, at de har været specifikt rettet 
mod fjerne regioner, som udgør en integrerende del af 
Fællesskabet. Man må blot beklage, at (disse aktioner kun 
har taget sigte på visse led i den økonomiske udvik-
lingskæde: kollektivt landbrugsudstyr, investeringer i 
levnedsmiddelsektoren, udstyr til industrien, for at 
nævne nogle eksempler. Man kan mene, at det havde 
været fornuftigere, om man havde tacklet problemerne 
under en helhedssynsvinkel i form af et integreret øko­
nomisk udviklingsprogram, som ville have mobiliseret 
EF-midler inden for rammerne af en generel flerårig ud­
viklingsplan for de franske oversøiske departementer. 
Det er afgørende, at de økonomiske aktører er bekendt 
med udviklingspolitikkens langsigtede indhold. 
Udviklingen af produktionen i Guyana (kvægopdræt, 
skovbrug) omfatter f.eks. opførelsen af et moderne slag­
teri, med en rimelig kapacitet og som opfylder normerne, 
samt anlæggelse af landevej for lastmotorkøretøjer og 
endelig anlæggelsen af forbindelsesskovveje. 
(!) EFT nr. C 53 af 3. 3. 1980, s. 22. 2.2. Tilpasning af Fællesmarkedet til departementernes 
særlige produktudvalg og produktionsperioder 
Alt i alt har den korrigering af indfaldsvinklen, som man 
foretog i 1970'erne (fuld integrering og hensyntagen til 
regionale særpræg), været fornuftig og ofte værdsat på 
stedet, men Fællesskabet må dog ikke underkende de 
handicaps — men på den- anden side også fordele — som 
disse udviklingsmæssigt mindre fremskredne regioners 
egenart frembyder. 
Markedsordningerne bør tilpasses bedre til departemen­
ternes særlige problemer. 
Det primære mål må være støtte til levnedsmiddelpro­
duktionen med henblik på selvforsyning. 
Når man ved, at 6 % af Guadeloupes eksport består af 
landbrugsprodukter, og at de indførte levnedsmiddel­
produkter (72 %) havde en højere værdi end den samlede 
eksport tilsammen (482 089 mio ffr. i 1979), kan man 
med rette undre sig over, at et land, som overvejende er 
præget af landbrug, er så afhængigt af omverdenen, når 
det gælder levnedsmiddelforbruget. 
I værdi udgjorde eksporten i forhold til importen 19 % i 
1979 mod 27% i 1975. 
Det andet mål må være at fremme eksport af visse pro­
dukter til nabolandene samt at forsyne Fællesskabet. Der 
er produkter, som statistisk set er ubetydelige for Fælles­
skabet, men som er vigtige for den lokale økonomi, hvor­
for man ikke blot bør skabe mere fordelagtige betingelser 
for produkter, som allerede dyrkes på det europæiske 
fastland. 
2.3. Forbedrede afsætningsmuligheder for departemen­
ternes produkter i medlemsstaterne og overholdelse 
af princippet om EF-præference 
Det er formentlig påkrævet med en udbredelse af kend­
skabet til departementernes kvalitetsprodukter. Disse 
ville givetvis blive stærkt værdsat af forbrugerne, hvis der 
blev gjort et mindre reklamefremstød for dem; det drejer 
sig om auberginer, tropiske frugter, limetter samt 
forædlede produkter (frugtsaft). Ofte afsættes disse pro­
dukter kun i Frankrig, men de burde i virkeligheden finde 
vej til hele det fælles marked ved hjælp af EF-præferen-
cen. 
2.4. Udvikling af skovbruget 
Det økonomiske og sociale Udvalg har ved flere lejlig­
heder understreget (2) de beklagelige konsekvenser af 
(2) EFT nr. C 114 af 7. 5. 1979 (Udalelse af 12. 7. 1978) og 
EFT nr. C 227 af 10. 9. 1979 (Udtalelse af 22. 5. 1979). 
30. 11. 81 De Europæiske Fællesskabers Tidende Nr. C 310/17 
mangelen på fælles skovbrugspolitik, som skal finde an­
vendelse på hele Fællesskabet. Kommissionen har selv 
påpeget, at de bestræbelser, der udfoldes for at forbedre 
de strukturelle aspekter af den fælles landbrugspolitik, 
bør ledsages af initiativer på skovbrugspolitikkens om­
råde. (Meddelelse til Rådet af 5. december 1980 (»Over­
vejelser over den fælles landbrugspolitik«), s. 25.) 
Væksten i Fællesskabets produktion ligger på 1 % på 
årsbasis mod en vækst i forbruget på 2 %. Produktionen 
andrager 80 mio m3 pr. år. Men forbruget er på 
200 mio m3 årligt. 
Om 20 år forventer man, at importen skal dække mere 
end 80 % af forbruget, hvilket udsætter Fællesskabet for 
alvorlige risici på grund af prognosticeret knaphed og 
globale vanskeligheder. 
Træ- og skovbrugsprodukter indtager andenpladsen 
efter olien på Fællesskabets handelsbalanceunderskud. 
Hertil kommer, at skovbruget generer et betydeligt 
antal jobs, herunder også i afledede industrier. 
En rationel udnyttelse af den guyanske skov kan som 
følge af det bedre kendskab, man har til træbestanden, 
udgøre et vigtigt trumfkort for regionen og dermed for 
medlemsstaterne og for hele Fællesskabet. 
2.5. Erhvervsuddannelsespolitik 
Tilbagegangen inden for de traditionelle erhverv, den 
høje arbejdsløshedsprocent og nødvendigheden af at 
fremme udviklingen af nye aktiviteter gør det nødven­
digt, at der sættes kraftigt ind på erhvervsuddannelses­
området. 
Fællesskabet bør derfor styrke sine bestræbelser i denne 
retning. 
2.6. De oversøiske departementers integrering i Fælles­
skabets forskningspolitik 
De oversøiske departementer synes at have gode forud­
sætninger for, til gunst for hele Europa, at kunne bidrage 
til at tage de store udfordringer op, som verden står over­
for i den nye internationale økonomiske situation, som er 
kendetegnet ved et betydeligt behov for råstoffer og ny 
teknologisk forskning: guyansk skov, europæisk rum-
forskningstilstedeværelse i Kourou, nye energiformer, 
solenergi, biomasse, akvakultur og havressourcer. 
En særlig vægt må lægges på en landbrugsvidenskabelig 
forskning, som er tilpasset departementernes produkter, 
Udfærdiget i Bruxelles, den 23. september og på de bidrag, som denne region af Fællesskabet med 
sin geografiske placering kan yde til udviklingen i 
nabolandene. 
Relationerne mellem de oversøiske departementer og de 
øvrige vestindiske lande forekommer umiddelbart ringe 
udbygget. Man kan ganske vist glæde sig over det kollo­
kvium, der blev afholdt på Pointe å Pitre om netop denne 
problematik (februar 1981), men det ville være ønskeligt 
med en fastere form omkring løsningen af de fælles pro­
blemer og behandlingen af mere specifikke problemstil­
linger. Forskning i tropisk jordbrug ville f.eks. være et vel­
egnet emne at tage op under en sådan institutionaliseret 
drøftelse. 
2.7. Forbedret information 
Det må sikres, at de berørte befolkninger bliver bedre 
orienteret om de muligheder, som EF-ordningerne frem­
byder for de oversøiske departementer: interventions-
områder, støttens størrelse, procedurer, betingelser, samt 
projekter, hvortil der allerede er ydet økonomisk støtte. 
2.8. Hjælp til regionaludvikling og nedbringelse af 
ledigheden 
Oprettelsen af industrivirksomheder vanskeliggøres ofte 
på grund af bl.a. det lokale markeds snæverhed og det 
nødvendige i, at en del af produktionen eksporteres. In­
dustriinvesteringerne lider dermed under et handicap i 
forholdet til investeringerne i handelsvirksomheder, som 
sikrer forretningerne i forbindelse med departementernes 
forsyning med importerede produkter. 
Der må ske en mobilisering af Fællesskabes finansie­
ringsinstrumenter: EFRU, EUGFL, Socialfonden, 
erhvervsmæssig uddannelse m.v. for at fremme beskæfti-
gelsesskabende investeringer, nedbringe arbejdsløshe­
den og forbedre levestandarden hos disse regioners ind­
byggere. 
3. Konklusion 
Afslutningsvis vil Udvalget gerne understrege, at Fælles­
skabet konstant må være opmærksom på samspillet mel­
lem, på den ene side sine interne politiske beslutninger -
specielt de landbrugspolitiske - og de forpligtelser, det 
påtager sig over for tredjelande, og på den anden side 
nødvendigheden af at fremme udviklingen i disse fjernt­
liggende EF-regioner under hensyntagen til disses særlige 
karakteristika, den geografiske afstand og deres naturlige 
miljø. 
Tomas ROSEINGRAVE 
Formand for 
Det økonomiske og sociale Udvalg